อย่าลืม! KBANK แจ้งปิดปรับปรุงระบบชั่วคราว 17-19 ก.ค. นี้
อย่าลืม! KBANK แจ้งปิดปรับปรุงระบบชั่วคราว 17-19 ก.ค. นี้
17 ก.ค. 2558

ธนาคารกสิกรไทย จำกัด (มหาชน) หรือ KBANK แจ้งปิดระบบคอมพิวเตอร์เพื่อดำเนินการพัฒนาระบบ ระงับการให้บริการชั่วคราว ตั้งแต่เวลา 22.00 น. ของวันที่ 17 ก.ค. – เวลา 22.00 น. ของวันที่ 19 ก.ค. 58

ธนาคารกสิกรไทย จำกัด (มหาชน) หรือ KBANK ได้ประกาศผ่าน kasikornbank.com ว่า ทางธนาคารกสิกรไทย จะดำเนินการพัฒนาระบบคอมพิวเตอร์เพื่อเพิ่มประสิทธิภาพการให้บริการของธนาคาร จึงจะปิดระบบชั่วคราว ตั้งแต่เวลา 22.00 น. ของวันนี้ (17 กรกฎาคม 2558) ถึงเวลา 22.00 น. ของวันที่ 19 กรกฎาคม 2558 ส่งผลให้ช่วงเวลาดังกล่าว จะไม่สามารถใช้บริการดังต่อไปนี้ได้
– สาขาของธนาคารทั่วประเทศ
– บัตรเอทีเอ็ม/บัตรเดบิต/บัตรสินเชื่อเงินสดทันใน (K-Express Cash) จะไม่สามารถใช้งานผ่านเครื่องธนาคารกสิกรไทยเอง และธนาคารอื่น
– บัตรซื้อสินค้าทางอินเทอร์เน็ตกสิกรไทย (K-Web Shopping Card)
– เครื่องเอทีเอ็ม เครื่องฝากถอดเงินสด และเครื่องปรับสมุดบัญชีเงินฝากอัตโนมติ
– ช่องทางบริการทาง อิเล็กทรอนิกส์ทั้งหมด อาทิ K-Moblie banking pLUS. K-Cyber Banking บริการโทรศัพท์อัตโนมัติ
ทั้งนี้ ทางธนาคารกสิกรไทย ขอแนะนำให้ทุกท่านวางแผนการทำธุรกรรมล่วงหน้าในช่วงเวลาดังกล่าว และขออภัยเป็นอย่างสูงในความไม่สะดวกครั้งนี้ด้วยค่ะ โดยลูกค้าสามารถดูรายละเอียดได้ทางเว็บไซต์ kasikornbank.com หรือสอบถามข้อมูลเพิ่มเติมที่ K-Contact Center โทร. 02 888 8888 ลูกค้าธุรกิจติดต่อ K-Biz Contact Center โทร. 02 888 8822 ตลอด 24 ชั่วโมง